Vyhodnotenie medzirezortného pripomienkového konania

Návrh na uzavretie Dohody medzi vládou Slovenskej republiky a vládou Gruzínska o medzinárodnej cestnej osobnej a nákladnej doprave 

Spôsob pripomienkového konania	 	
Počet vznesených pripomienok, z toho zásadných	18  / 0 	
Počet vyhodnotených pripomienok	18 	
		
Počet akceptovaných pripomienok, z toho zásadných	14  / 0 	
Počet čiastočne akceptovaných pripomienok, z toho zásadných	2  / 0 	
Počet neakceptovaných pripomienok, z toho zásadných	2  / 0 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo spravodlivosti Slovenskej republiky 	3 (3o,0z) 	 	 	 	
2 .	Ministerstvo vnútra Slovenskej republiky 	8 (8o,0z) 	 	 	 	
3 .	Ministerstvo financií Slovenskej republiky 	 	 	x 	 	
4 .	Ministerstvo kultúry Slovenskej republiky 	 	 	x 	 	
5 .	Ministerstvo hospodárstva Slovenskej republiky 	 	 	x 	 	
6 .	Ministerstvo dopravy, výstavby a regionálneho rozvoja Slovenskej republiky 	 	 	 	x 	
7 .	Ministerstvo pôdohospodárstva a rozvoja vidieka Slovenskej republiky 	1 (1o,0z) 	 	 	 	
8 .	Ministerstvo obrany Slovenskej republiky 	 	 	x 	 	
9 .	Ministerstvo zahraničných vecí a európskych záležitostí Slovenskej republiky 	 	 	x 	 	
10 .	Ministerstvo práce, sociálnych vecí a rodiny Slovenskej republiky 	 	 	x 	 	
11 .	Ministerstvo životného prostredia Slovenskej republiky  	 	 	x 	 	
12 .	Ministerstvo školstva, vedy, výskumu a športu Slovenskej republiky 	 	 	x 	 	
13 .	Ministerstvo zdravotníctva Slovenskej republiky 	1 (1o,0z) 	 	 	 	
14 .	Úrad vlády Slovenskej republiky 	 	 	 	x 	
15 .	Protimonopolný úrad Slovenskej republiky 	 	 	x 	 	
16 .	Štatistický úrad Slovenskej republiky 	 	 	x 	 	
17 .	Úrad geodézie, kartografie a katastra Slovenskej republiky 	 	 	x 	 	
18 .	Úrad jadrového dozoru Slovenskej republiky 	 	 	x 	 	
19 .	Úrad pre normalizáciu, metrológiu a skúšobníctvo Slovenskej republiky 	1 (1o,0z) 	 	 	 	
20 .	Úrad pre verejné obstarávanie 	 	 	x 	 	
21 .	Úrad priemyselného vlastníctva Slovenskej republiky 	 	 	x 	 	
22 .	Správa štátnych hmotných rezerv Slovenskej republiky 	 	 	 	x 	
23 .	Národný bezpečnostný úrad 	 	 	x 	 	
24 .	Národná banka Slovenska 	 	 	x 	 	
25 .	Odbor aproximácie práva sekcie vládnej legislatívy Úradu vlády SR 	4 (4o,0z) 	 	 	 	
26 .	Najvyšší kontrolný úrad Slovenskej republiky 	 	 	x 	 	
27 .	Najvyšší súd Slovenskej republiky 	 	 	x 	 	
28 .	Generálna prokuratúra Slovenskej republiky 	 	 	x 	 	
29 .	Konfederácia odborových zväzov Slovenskej republiky 	 	 	 	x 	
30 .	Asociácia zamestnávateľských zväzov a združení Slovenskej republiky 	 	 	x 	 	
31 .	Odbor zmeny klímy 	 	 	 	x 	
32 .	Kancelária prezidenta Slovenskej republiky 	 	 	x 	 	
	SPOLU	18 (18o,0z) 	0 (0o,0z) 	21 	5 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
MS SR 	Obal materiálu 
V súlade s článkom 12 písm. c) Pravidiel pre uzatváranie medzinárodných zmlúv a zmluvnú prax (schválené uznesením vlády SR č. 743 z 22. 10. 2009) je potrebné pod časť „Predkladá:“ doplniť časť „Spolupodpisuje:“.  	O 	A 	 	
MS SR 	Návrh uznesenie vlády SR 
V časti B.1. v závere textu je potrebné nahradiť výraz „zmluvy“ výrazom „dohody“. 
Vzhľadom na charakter navrhovanej dohody (prezidentská medzinárodná zmluva) je potrebné vo vzťahu k vykonávaniu čl. 13 ods. 1 a ods. 3 dohody doplniť do časti D. osobitnú úlohu pre p. ministra dopravy, výstavby a regionálneho rozvoja SR zabezpečiť vykonávanie dohody. 
 	O 	ČA 	Bod D. nebol doplnený v zmysle pripomienky. Vláda SR uznesením č. 566 zo 16. 6. 2004 uložila prijať opatrenia, na zamedzenie duplicitných úloh, ktoré vyplývajú zo všeobecne záväzných právnych predpisov. V rámci medzinárodných zmlúv vyplýva úloha ich vykonávania z paragrafu 35 ods. 4 zákona 575/2011 Z. z. 	
MS SR 	Návrh textu dohody 
V článku 2 písm. f) a písm. g) navrhujeme text písať vo forme slovenského alternátu (t.j. na prvom mieste uvádzať územie, resp. príslušný orgán Slovenskej republiky). 	O 	A 	 	
MV SR 	k dohode 
Záverečná formulácia – navrhujeme upraviť v súlade s anglickým textom nasledovne: „V prípade rozdielnosti výkladu ustanovení tejto dohody je rozhodujúci anglický text.“. 
 	O 	A 	 	
MV SR 	k dohode 
Článok 13 – v uvedenom článku sa uvádza, že zmluvné strany určia príslušné orgány zodpovedné za vykonávanie tejto dohody na území svojho štátu. Tieto sú však už konkretizované v článku 1 písm. g). 
 	O 	ČA 	Pojem "príslušné orgány" bol do čl.1 písm.g) zapracovaný na žiadosť gruzínskej strany. V prípade vydávaní rôznych druhov povolení môže ísť však aj o ďalšie kompetentné orgány. 	
MV SR 	k dohode 
Článok 12 – navrhujeme nahradiť nesprávne preložený výraz „bez obmedzenia sankcií“ (without prejudice to any procedures) výrazom „bez toho, aby boli dotknuté akékoľvek konania“. 
 	O 	A 	 	
MV SR 	k dohode 
Článok 7 – v odseku 1 navrhujeme nahradiť slovo „jázd“ slovom „výnimiek“ v súlade s anglickým textom. V odseku 3 v písm. f) navrhujeme prekladať pojem „emergencies“ ako „mimoriadne udalosti“ (v texte spomínaná živelná pohroma je jedným z druhov mimoriadnej udalosti). 
 	O 	A 	 	
MV SR 	k dohode 
Článok 6 písm. a) a e) – navrhujeme v súlade s anglickou verziou nahradiť pojem „autobus alebo autokar“ pojmom „osobné motorové vozidlo“ (passenger motor vehicle) zadefinovaným v článku 2 písm. c) v oboch jazykových verziách. V odseku 3 tohto článku navrhujeme vypustiť slovo „autobus“, ktorý sa v anglickej verzii nenachádza. 
Pojem „autokar“ zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov ani vyhláška č. 169/2010 Z. z. o osvedčení o evidencii časť I, osvedčení o evidencii časť II a technickom osvedčení vozidla v znení neskorších predpisov nepoznajú. Uvedený pojem je však spolu s pojmom „autobus“ zadefinovaný v článku 3 ods. 1 Dohody o medzinárodnej príležitostnej preprave cestujúcich autokarmi a autobusmi (dohoda INTERBUS), a to podobne ako pojem „osobné motorové vozidlo“ v článku 2 predloženého návrhu dohody. 
 	O 	A 	 	
MV SR 	k dohode 
Článok 6 – v súlade s definíciou zavedenou v článku 2 písm. d), ako aj v súlade s anglickou verziou dohody navrhujeme v odseku 1 v prvej vete nahradiť pojem „pravidelná doprava“ pojmom „pravidelná osobná doprava“ (regular passenger service). V celom slovenskom texte navrhujeme zjednotiť preklad pojmu „services“, keďže tento sa raz prekladá ako „služby“ a raz ako „jazdy“. V písmene c) v poslednej zarážke navrhujeme dôsledne preložiť pojem „is established“, keďže na rozdiel od predchádzajúceho textu sa uvádza len „sídlo“ dopravcu. V súlade s anglickou verziou navrhujeme preformulovať aj text uvedený pod písmenom e). 
 	O 	A 	Všetky pripomienky sú v texte dohody zapracované. 	
MV SR 	k dohode 
Článok 2 písm. f) – napriek zavedenej definícii „územie štátu zmluvnej strany“ sa v celej dohode tento pojem nepoužíva v správnom znení. Vzhľadom na to, že zmluvnými stranami sú vlády nemožno hovoriť o území zmluvnej strany, ale len o území štátu zmluvnej strany. V tejto súvislosti mnohokrát nie je v súlade ani anglická verzia so slovenskou. 
 	O 	A 	Pripomienka zapracovaná do slovenskej verzie dohody. Gruzínskej strane pripomienka oznámená so žiadosťou o jej zapracovanie do anglickej a gruzínskej verzie. 	
MV SR 	k dohode 
Článok 2 písm. a) – v uvedenom ustanovení, ako aj v celom ďalšom texte dohody navrhujeme v slovenskej verzii nahradiť výraz „mať bydlisko alebo sídlo“ (to be established) výrazom „mať pobyt alebo sídlo“ alebo podľa potreby „mať miesto podnikania alebo sídlo“. Pojem „bydlisko“ neodporúčame používať, keďže tento nie je definovaný slovenským právnym poriadkom. 
 	O 	A 	 	
MPRV SR 	K obalu materiálu  
Keďže ide o medzinárodnú zmluvu, na obale materiálu odporúčam doplniť spolupodpisujúceho podpredsedu vlády a ministra zahraničných vecí a európskych záležitostí SR Miroslava Lajčáka.  	O 	A 	 	
MZ SR 	čl. 2 písm. c) 
v čl. 2 písm. c) odporúčame zvážiť úpravu pojmu „osobné motorové vozidlo“. 
Odovodnenie: V návrhu dohody je uvedené, že „osobné motorové vozidlo znamená akékoľvek vozidlo s motorovým pohonom, ktoré má viac ako deväť miest na sedenie“. Podľa zákona č. 315/1996 o premávke na pozemných komunikáciách v znení č. 359/2000 Z. z., 405/2000 Z. z., 223/2001 Z. z., 381/2001 Z. z., 441/2001 Z. z., 490/2001 Z. z., 73/2002 Z. z., 396/2002 Z. z., 660/2002 Z. z., 247/2003 Z. z., 430/2003 Z. z., 450/2003 Z. z., 510/2003 Z. z., 534/2003 Z. z., 121/2004 Z. z., 174/2004 Z. z., 579/2004 Z. z., 725/2004 Z. z., 69/2005 Z. z., 91/2005 Z. z., 93/2005 Z. z., 558/2005 Z. z., 571/2005 Z. z., 572/2005 Z. z., 224/2006 Z. z., 25/2007 Z. z., 335/2007 Z. z., 86/2008 Z. z., 447/2008 Z. z.) a Vyhlášky Ministerstva dopravy, pôšt a telekomunikácií SR č. 169 z 13. apríla 2010 o osvedčení o evidencii časť I, osvedčení o evidencii časť II a technickom osvedčení vozidla, je motorové vozidlo, ktoré má viac ako deväť miest na sedenie označené ako „autobus“ a nie ako „osobné motorové vozidlo“, ktoré má podľa vyššie citovanej legislatívy menej ako deväť miest na sedenie. 
 	O 	N 	Zákon č. 315/1996 Z. z. bol zrušený. Akceptovaná je pripomienka MV SR. 	
ÚNMS SR 	k čl. 7  
V čl. 7 ods. 3 písm. a) navrhujeme slová „3,5 t“ nahradiť slovami „3,5 ton“. 

Odôvodnenie: Zosúladenie názvu alebo symbolu veličiny v texte. 	O 	A 	 	
OAP SVL ÚV SR 	K doložke prednosti: 
V súlade s bodom 8 prílohy č. 3 k Legislatívnym pravidlám vlády SR žiadame predkladateľa, aby v bode 5 doložky prednosti doplnil za názvom uvedeného právne záväzného aktu EÚ slovné spojenie „prepracované znenie“, a to nasledovne: 

„Nariadenie Európskeho parlamentu a Rady (ES) č. 1073/2009 z 21. októbra 2009 o spoločných pravidlách prístupu na medzinárodný trh autokarovej a autobusovej dopravy a o zmene a doplnení nariadenia (ES) č. 561/2006 (prepracované znenie) (Ú. v EÚ L 300, 14.11.2009)“ 
 	O 	A 	 	
OAP SVL ÚV SR 	K čl. 9 návrhu: 
V čl. 9 ods. 5, 6 a 7 návrhu sa obe zmluvné strany zaväzujú k preprave nebezpečných vecí po ich území v súlade s Európskou dohodou o medzinárodnej cestnej preprave nebezpečných vecí (ADR). Na rozdiel od Slovenskej republiky, ktorá je jej zmluvnou stranou, Gruzínsko zatiaľ nepristúpilo k uvedenej multilaterálnej medzinárodnej dohode. 
Upozorňujeme predkladateľa na možné aplikačné problémy v praxi. 
 	O 	N 	Gruzínska strana akceptovala ustanovenie o ADR a informovala, že v najbližšom období Gruzínsko pristúpi k dohode ADR. Vo všetkých členských štátoch EÚ sa musia dodržiavať jej ustanovenia. Ide o smernicu Európskeho parlamentu a Rady 2008/68/ES o vnútrozemskej preprave nebezpečného tovaru v platnom znení.  	
OAP SVL ÚV SR 	K čl. 11 návrhu: 
Žiadame predkladateľa, aby nahradil slovo „osádky“ slovom „posádky. 	O 	A 	 	
OAP SVL ÚV SR 	K anglickému zneniu návrhu: 
V celom návrhu žiadame preformulovať stanovenie povinnosti použitím gramaticky správneho výrazu „shall“, nakoľko ide o právny text v anglickom znení a slovo „must“ nie je štylisticky vhodné slovo. 	O 	A 	Pripomienka bola oznámená gruzínskej strane.